CELEX: 52005PC0149
Language: lv
Date: 2005-04-18
Title: Priekšlikums Padomes regula, ar ko ievieš galīgu antidempinga maksājumu attiecībā uz Ķīnas Tautas Republikas izcelsmes magnija oksīda ievedumiem

Svarīgs juridisks paziņojums

|

52005PC0149

Priekšlikums Padomes regula, ar ko ievieš galīgu antidempinga maksājumu attiecībā uz Ķīnas Tautas Republikas izcelsmes magnija oksīda ievedumiem  /* COM/2005/0149 galīgā redakcija */  

	Briselē, 18.4.2005COM(2005) 149 galīgā redakcijaPriekšlikumsPADOMES REGULA,ar ko ievieš galīgu antidempinga maksājumu attiecībā uz Ķīnas Tautas Republikas izcelsmes magnija oksīda ievedumiem(iesniegusi Komisija)PASKAIDROJUMA RAKSTSPRIEKŠLIKUMA KONTEKSTS |Priekšlikuma pamatojums un mērķi Šis priekšlikums attiecas uz to, kā piemērot Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis, kurā jaunākie grozījumi attiecībā uz Ķīnas Tautas Republikas izcelsmes magnija oksīda importa procedūru veikti ar Padomes 2004. gada 8. marta Regulu (EK) Nr. 461/2004 („pamatregula”). |Vispārējais konteksts Šis priekšlikums tiek izvirzīts pamatregulas īstenošanas kontekstā un ir radies izmeklēšanā, kas tika veikta saskaņā ar pamatregulā noteikto būtību un procedūras prasībām. |Spēkā esošie noteikumi saistībā ar priekšlikumu Saistībā ar priekšlikumu nav spēkā esošu noteikumu. |Atbilstība citām Kopienas politikām un mērķiem Nepiemēro. |APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMS |Apspriešanās ar ieinteresētajām personām |Procedūrā iesaistītajām ieinteresētajām personām jau bija iespēja aizstāvēt savas intereses izmeklēšanas laikā saskaņā ar pamatregulā paredzētajiem noteikumiem. |Speciālu zināšanu vākšana un izmantošana |Speciālas zināšanas nebija nepieciešamas. |Ietekmes novērtējums Šis priekšlikums ir tapis pamatregulas īstenošanas rezultātā. Pamatregulā nav paredzēts vispārējs ietekmes novērtējums, bet tajā ietverts pilnīgs novērtējamo nosacījumu saraksts. |PRIEKŠLIKUMA JURIDISKIE FAKTORI |Ierosinātās rīcības kopsavilkums Komisija 2004. gada 18. maijā uzsāka pārskatīšanu sakarā ar spēkā esošo pasākumu termiņa izbeigšanos attiecībā uz Ķīnas Tautas Republikas izcelsmes magnija oksīda ievedumiem. Pārskatīšanu ierosināja pēc prasības saņemšanas no Kopienas ražotājiem, norādot, ka pasākumu termiņa izbeigšanās, iespējams, radītu zaudējumus, dempingam turpinoties vai atsākoties. Izmeklēšanā apstiprinājās dempinga turpināšanās un kaitējuma atsākšanās iespēja, kas rastos, ja attiecīgajai valstij pasākumi tiktu atcelti. Tādēļ iesaka saglabāt pašreizējos pasākumus. Šis pārskatīšana tika apspriesta ar dalībvalstīm. Priekšlikumu atbalstīja 20 dalībvalstis, un piecas dalībvalstis iebilda pret to. Padomei tiek ierosināts pieņemt pielikumā pievienoto priekšlikumu regulas veidā, lai 2005. gada 18. maijā to varētu publicēt Oficiālajā Vēstnesī. |Juridiskais pamats Padomes 1995. gada 22. decembra Regula (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis, kurā jaunākie grozījumi veikti ar Padomes 2004. gada 8. marta Regulu (EK) Nr. 461/2004. |Subsidiaritātes princips Priekšlikums ir Kopienas ekskluzīvajā kompetencē. Tādēļ subsidiaritātes principu nepiemēro. |Proporcionalitātes princips Priekšlikums ir saskaņā ar proporcionalitātes principu šāda(u) iemesla(u) dēļ. |Rīcības forma ir raksturota iepriekš minētajā pamatregulā, un tur nav vietas valsts lēmumam. |Nav piemērojama norāde par to, kā priekšlikuma mērķim tiek līdz minimumam samazināts un proporcionāli sadalīts Kopienas, valstu valdību, reģionālo un vietējo varas iestāžu, ekonomiskā procesa dalībnieku un pilsoņu finansiālais un administratīvais slogs. |Instrumentu izvēle |Ierosinātie instrumenti: regula. |Citi līdzekļi nebūs piemēroti šāda(u) iemesla(u) dēļ. Iepriekš minētā pamatregula neparedz alternatīvas iespējas. |IETEKME UZ BUDžETU |Priekšlikums neietekmē Kopienas budžetu. |PriekšlikumsPADOMES REGULA,ar ko ievieš galīgu antidempinga maksājumu attiecībā uz Ķīnas Tautas Republikas izcelsmes magnija oksīda ievedumiemEIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā 1995. gada 22. decembra Padomes Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis[1], (“pamatregula”) un jo īpaši tās 11. panta 2. punktu,ņemot vērā Komisijas iesniegto priekšlikumu pēc apspriedes ar padomdevēju komiteju,tā kā:A. SPĒKĀ ESOŠIE PASĀKUMI(1) Pēc pārskatīšanas saistībā ar termiņa izbeigšanos Padome ar Regulu (EK) Nr. 1334/1999[2] ieviesa galīgus antidempinga pasākumus attiecībā uz Ķīnas Tautas Republikas (ĶTR) izcelsmes magnija oksīda ievedumiem (‘attiecīgais produkts’). Šie pasākumi tika noformēti kā viszemākā ievešanas cena. Pēc starpposma pārskatīšanas ar Regulu (EK) Nr. 985/2003[3] Padome grozīja spēkā esošo antidempinga pasākumu veidu, saglabājot viszemāko cenu, bet pakļaujot to īpašiem nosacījumiem, un ieviešot 27,1% procentuālo nodokli visos citos gadījumos.(2) Ir jānorāda, ka sākotnējos pasākumus ieviesa ar Padomes Regulu (EK) Nr. 1473/93[4] (‘sākotnējā izmeklēšana’).B. PAŠREIZĒJĀ IZMEKLĒŠANA(3) Pēc paziņojuma publicēšanas par ĶTR izcelsmes magnija oksīda ievedumu spēkā esošo antidempinga pasākumu gaidāmo termiņa izbeigšanos [5] Komisijas dienesti saņēma prasību par termiņa pārskatīšanu, ievērojot pamatregulas 11. panta 2. punktu. Prasību 2004. gada 9. martā iesniedza Eurométaux ('iesniedzējs') ražotāju vārdā, kuri pārstāv lielāko daļu, šajā gadījumā 96% no kopējās Kopienas magnija oksīda produkcijas. Prasībā tika apgalvots, ka pasākumu termiņa izbeigšanās, iespējams, novestu pie dempinga turpināšanās vai atsākšanās un zaudējumiem Kopienas ražošanas nozarei.(4) Pēc apspriedes ar padomdevēju komiteju Komisijas dienesti konstatēja, ka eksistēja pietiekami pierādījumi pārskatīšanas uzsākšanai, un paziņoja par termiņa pārskatīšanas uzsākšanu[6], ievērojot pamatregulas 11. panta 2. punktu, kā arī uzsāka izmeklēšanu.(5) Komisijas dienesti oficiāli informēja Kopienas ražotājus, kas iesniedza prasību, citus Kopienas ražotājus, kas atbalstīja sūdzību, ĶTR ražotājus eksportētājus, importētājus/tirgotājus, zināmās attiecīgās lietotāju nozares, kā arī Ķīnas valdības pārstāvjus par pārskatīšanas uzsākšanu. Ieinteresētajām personām tika dota iespēja darīt savus viedokļus zināmus rakstiski un pieprasīt noklausīšanos termiņā, kas noteikts paziņojumā par uzsākšanu.(6) Komisijas dienesti nosūtīja aptaujas lapu visām zināmajām ieinteresētajām personām un tiem, kas pieprasīja aptauju termiņā, kas noteikts paziņojumā par uzsākšanu.(7) Ņemot vērā acīmredzami lielo ĶTR ražotāju eksportētāju un attiecīgā produkta importētāju skaitu, paziņojumā par uzsākšanu bija paredzēta pārbaude izlases veidā saskaņā ar pamatregulas 17. pantu. Lai varētu izlemt, vai pārbaude izlases veidā būtu vajadzīga un, ja tā ir, veiktu atlasi, Komisijas dienesti izsūtīja aptaujas lapu, pieprasot īpašu informāciju par vidējo tirdzniecības darījumu apjomu un katra iesaistītā eksportētājvalsts ražotāja un importētāja cenas. Ne no viena eksportētājvalsts ražotāja un importētāja atbilde netika saņemta. Tādēļ tika nolemts, ka pārbaude izlases veidā nav vajadzīga.(8) Turklāt aptaujas lapa tika nosūtīta visiem Komisijas dienestiem zināmajiem ražotājiem Amerikas Savienotajās Valstīs (‘ASV’), Austrālijā un Indijā (potenciālās analogās valstis).(9) Atbildes uz aptaujas lapu tika saņemtas no četriem iesniedzējiem Kopienas ražotājiem un viena ražotāja analogajā valstī, proti, ASV.(10) Komisijas dienesti meklēja un pārbaudīja visu informāciju, ko uzskatīja par vajadzīgu, lai noteiktu dempinga turpināšanās vai atsākšanās iespēju, zaudējumus un Kopienas intereses. Notika pārbaudes šādu uzņēmumu telpās:Kopienas ražotāji:– Grecian Magnesite S.A., Atēnas, Grieķija,– Magnesitas Navarras, S.A., Pamplona, Spānija,– Magnesitas de Rubian, S.A., Sarria (Lugo), Spānija,– Styromag GmbH, St Katharein an der Laming, Austrija.Ražotājs analogajā valstī:– Premier Chemicals, LLC, King of Prussia, Pensilvānija, ASV.(11) Izmeklēšana attiecībā uz dempinga turpināšanās vai atsākšanās iespēju un zaudējumiem notika laika posmā no 2003. gada 1. aprīļa līdz 2004. gada 31. martam (‘IP’). Tendenču pārbaude, kas ir būtiskas zaudējumu atsākšanās vai turpināšanās iespēju novērtēšanai, ietvēra laika posmu no 2000. gada 1. janvāra līdz IP beigām (‘pārskata laika posms’).C. ATTIECĪGAIS PRODUKTS UN LĪDZĪGI PRODUKTI(12) Attiecīgais produkts ir tas pats, kas iepriekšējās izmeklēšanās, kuru rezultātā sākās pašreiz spēkā esošo pasākumu ieviešana, t.i., magnija oksīds, proti, dabīgs kaustiskais kalcinētais magnezīts, uz ko attiecas KN kods ex 2519 90 90 (TARIC kods 2519 90 90*10).(13) Magnija oksīds tiek iegūts no dabīgi sastopama magnija karbonāta vai magnezīta. Lai iegūtu magnija oksīdu, magnezīts ir jāiegūst, jādrupina, jāšķiro un tad jādedzina krāsnī 700 līdz 1000 °C temperatūrā. Rezultāts ir magnija oksīds ar dažādu magnija oksīda saturu vai pakāpi. Galvenie piemaisījumi magnija oksīdā ir SiO2, Fe2O3, Al2O3, CaO un B2O3 (attiecīgi silīcija oksīds, dzelzs oksīds, alumīnija oksīds, kalcija oksīds un bora oksīds). Magnija oksīdu izmanto lielākoties lauksaimniecībā dzīvnieku barībā vai kā mēslojumu un rūpnieciskām vajadzībām celtniecības nozarē grīdas segumiem un izolācijas plāksnēm, kā arī celulozes, papīra, ķīmisko vielu, farmaceitisko līdzekļu, liesmas slāpētāju un abrazīvu ražošanā, kā arī vides aizsardzībā.(14) Kā noteikts iepriekšējās izmeklēšanās, šī pārskatīšanas izmeklēšana ir apstiprinājusi, ka no ĶTR izvestajiem produktiem un tiem, ko saražojuši un pārdevuši Kopienas ražotāji Kopienas tirgū un ražotājs analogajā valstī analogās valsts iekšzemes tirgū, ir tās pašas fiziskās un ķīmiskās īpašības un tiešais pielietojums, un tie ir tādējādi uzskatāmi par līdzīgiem produktiem pamatregulas 1. panta 4. punkta nozīmē.D. DEMPINGA TURPINĀŠANĀS IESPĒJA(15) Saskaņā ar pamatregulas 11. panta 2. punktu tika pārbaudīts, vai pasākumu termiņa izbeigšanās, iespējams, novestu pie dempinga turpināšanās.Iepriekšējas piezīmes(16) Sadarbības trūkuma dēļ gan no Ķīnas ražotājiem eksportētājiem, gan no Kopienas ražotājiem šai pārbaudei bija jāpamatojas uz informāciju, kas Komisijas dienestiem bija pieejama no citiem avotiem. Šai ziņā un saskaņā ar pamatregulas 18. panta noteikumiem tika izmantoti Eurostat dati ar 8 ciparu KN kodu un 10 ciparu TARIC kodu, ko vēl pārbaudīja ar citiem avotiem.(17) Ir jānorāda, ka attiecīgie Eurostat dati ar 8 ciparu KN kodu ietver citus produktus nevis attiecīgo produktu, kamēr dati par pārskata laika posmu ar 10 ciparu TARIC kodu neietvēra desmit jaunās dalībvalstis.(18) Tādēļ Eurostat datus ar 10 ciparu TARIC kodu izmantoja piecpadsmit dalībvalstīm, kas veidoja Eiropas Savienību pirms paplašināšanās, kamēr Eurostat datus ar 8 ciparu KN kodu izmantoja desmit jaunajām dalībvalstīm. Turklāt Eurostat datus ar 8 ciparu KN kodu, ko izmantoja desmit jaunajām dalībvalstīm, koriģēja, atņemot procentu starpību, kas pastāv starp datiem ar 8 ciparu KN kodu un 10 ciparu TARIC kodu, ko ziņoja desmit jaunās dalībvalstis sešu mēnešu laika posmā pēc paplašināšanās, lai izslēgtu citus produktus, nevis attiecīgo produktu.(19) Pamatojoties uz koriģētajiem TARIC datiem atklājās, ka IP laikā Kopienā no ĶTR tika ievestas 115 225 tonnas magnija oksīda, t.i., aptuveni 29% no Kopienas patēriņa.(20) Iepriekšējā termiņa pārskatīšanas IP laikā ĶTR magnija oksīda Kopienā ievestais apjoms sasniedza 110 592 tonnas, t.i., aptuveni 31% no Kopienas patēriņa.(21) Ir jāatzīmē, ka, Kopienai paplašinoties līdz divdesmit piecām dalībvalstīm, nevar salīdzināt izvestos apjomus un izvedumu tirgus daļas iepriekšējā un pašreizējā termiņa pārskatīšanā.Dempings IP laikā(22) Saskaņā ar pamatregulas 11. panta 9. punktu Komisijas dienesti izmantoja to pašu metodiku kā sākotnējā izmeklēšanā. Jāatgādina, ka sākotnējā izmeklēšanā dempinga starpību noteica 27,1% apmērā.Analogā valsts(23) Tā kā ĶTR ir pārejas ekonomikas valsts, normālajai vērtībai bija jābalstās uz informāciju, kas iegūta atbilstīgā trešā valstī ar tirgus ekonomiku saskaņā ar pamatregulas 2. panta 7. punktu.(24) Tā kā iepriekšējā termiņa pārskatīšanā Indija tika izvēlēta kā analogā valsts normālās vērtības noteikšanai, Indijas ražotājiem tika nosūtīts sadarbības pieprasījums. Turklāt sadarbības pieprasījums arī tika adresēts visiem zināmajiem ražotājiem Austrālijā un ASV, kas tika ierosinātas kā iespējamās analogās valstis termiņa pārskatīšanas pieprasījumā.(25) Viens Indijas ražotājs piekrita sadarboties, bet neatbildēja uz aptaujas lapu. Viens Austrālijas ražotājs atbildēja, bet paziņoja, ka nevar sniegt Komisijas dienestiem pieprasīto informāciju. Tikai viens ASV ražotājs piekrita sniegt pieprasīto informāciju.(26) Attiecībā uz ASV tika atklāts, ka ASV tirgū konkurence ir pietiekami liela. Patiešām, tur nav ieviests antidempinga maksājums magnija oksīda ievedumiem, ievērojami attiecīgā produkta apjomi tiek ievesti no dažādām trešām valstīm, un ir divi konkurējoši vietējie ražotāji. ASV ražotāja, kas piekrita sadarboties, ražošanas process ir līdzīgs Ķīnas ražotāju procesam. ASV ražotāja iekšzemes tirdzniecības darījumi veido būtisku daļu (aptuveni 83%) kopējā Kopienas ieveduma no ĶTR IP laikā .(27) Tādēļ secina, ka ASV ir piemērota analogā valsts, lai noteiktu normālo vērtību.Normālā vērtība(28) Saskaņā ar pamatregulas 2. panta 4. punktu apsvēra, vai ASV ražotāja iekšzemes tirdzniecības darījumi , ņemot vērā to cenas, ir veikti parastā tirdzniecības gaitā. Šim mērķim tika salīdzinātas pilnas vienas vienības ražošanas izmaksas IP laikā ar vidējo vienības cenu tirdzniecības darījumos, kas veikti tajā pašā laika posmā. Tika atklāts, ka visos tirdzniecības darījumos guva peļņu. Izmeklēšana arī atklāja, ka visi tā ASV ražotāja, kas piekrita sadarboties, tirdzniecības darījumi notika ar neatkarīgiem klientiem. Tādēļ lai noteiktu normālo vērtību saskaņā ar pamatregulas 2. panta 1. punktu, izmantoja neatkarīgo klientu maksātās vai maksājamās cenas ASV iekšzemes tirgū parastā tirdzniecības gaitā.Izvedumu cena(29) Kā jau minēts, ticamākas informācijas trūkuma dēļ izvedumu cenai par pamatu ņēma Eurostat datus. Tika atklāts, ka cenas Eurostat ir CIF cenas pie Eiropas Kopienas robežas. Šīs cenas tika pielīdzinātas FOB cenām, atņemot jūras pārvadājumu un apdrošināšanas izmaksas. Kopienas ražošanas nozare ir iesniegusi vajadzīgo informāciju par šīm izmaksām, un tā ir izmantota aprēķinos jebkādas citas ticamākas informācijas trūkuma dēļ.Salīdzinājums(30) Lai nodrošinātu normālās vērtības un izvedumu cenas salīdzināmību, pamatojoties EXW cenu, tika veiktas pienācīgas korekcijas starpībām, par kurām apgalvoja un norādīja, ka tās ietekmē cenas un cenu salīdzināmību saskaņā ar pamatregulas 2. panta 10. punktu. Šai ziņā tika veiktas korekcijas attiecībā uz jūras un sauszemes pārvadājumiem.Dempinga starpība(31) Saskaņā ar pamatregulas 2. panta 11. punktu dempinga starpība tika noteikta, salīdzinot svērto vidējo normālo vērtību ar svērto vidējo izvedumu cenu, kā noteikts iepriekš. Šis salīdzinājums parādīja dempinga esamību. Dempinga starpība, kas izteikta procentos no CIF cenas pie Kopienas robežas, pirms nodokļu nomaksas, bija 100,73%, kas ir krietni lielāka nekā iepriekšējā izmeklēšanā atklātā dempinga starpība (41,9%).Dempinga turpināšanās iespējamība(32) Papildus dempinga esamības analīzei IP laikā tika pārbaudīta arī dempinga turpināšanās iespējamība. Sadarbības trūkuma dēļ no izvedumu ražotājiem un pieņemot, ka ir pieejama niecīga sabiedriska informācija par Ķīnas magnija oksīda ražošanas nozari, tālāk minētie secinājumi balstās uz pieejamiem faktiem, proti, tirgus izpētes informāciju, uz Japānas tirdzniecības statistiku, ASV skaitīšanas biroja un Ķīnas muitas datiem, ko iesniedzis prasītājs.Ķīnas ražošanas jauda(33) Saskaņā ar termiņa pārskatīšanas pieprasījumu Ķīnas ražotājiem ir ievērojama lieka ražošanas jauda, jo viņiem ir vislielākie magnezīta atradņu resursi pasaulē, kas tiek vērtēti 1300000 tonnu apmērā. Kopējā Ķīnas ražošanas jauda attiecīgajam produktam tiek vērtēta no 800000 tonnām līdz 1000000 tonnām gadā, kamēr Ķīnas iekšzemes patēriņš tiek vērtēts 250000 tonnu apmērā un eksports aptuveni 550000 tonnu apmērā gadā. Tādēļ Ķīnas ražošana varētu strauji attīstīties, ja būtu labvēlīgi tirgus apstākļi.Izvedumi uz trešām valstīm(34) Pamatojoties uz to pašu avotu, tika noteikts, ka kopējais vispasaules Ķīnas magnija oksīda izvedums pieauga par 17%, no 465900 tonnām 1999. gadā līdz 545600 tonnām 2003. gadā. Izveduma cenas uz citiem pasaules tirgiem, piemēram, Japānu vai ASV ir aptuveni par 38% mazākas nekā Kopienas cenas, tādēļ, ja tiktu atcelti pašreizējie pasākumi, eksportētāju interesēs būtu drīzāk palielināt eksportu uz Kopienu nevis uz trešām valstīm.(35) Turklāt 2003. gadā Ķīnas izvedumu cenas uz Japānu samazinājās par aptuveni 13%, t.i., no 109,4 ASV dolāriem par tonnu 2000. gadā līdz 95 ASV dolāriem par tonnu 2003. gadā. Arī cenas uz ASV samazinājās par aptuveni 8% tajā pašā laika posmā, t.i., no 133 ASV dolāriem par tonnu 2000. gadā uz 122 ASV dolāriem par tonnu 2003. gadā.(36) Tas skaidri parāda, ka, ja pasākumi tiks atcelti, Ķīnas eksportētāji būs ieinteresēti tiekties uz Kopienas tirgu, ņemot vērā savu ievērojamo lieko ražošanas jaudu un augstāko cenu līmeni Kopienā salīdzinājumā ar trešām valstīm.Izvedumu cenas uz Kopienu(37) Turklāt jānorāda, ka attiecīgā produkta dominējošais cenu līmenis Kopienā padara Kopienas tirgu ļoti pievilcīgu. Tas rada papildu interesi palielināt izvedumus uz Kopienu, vienlaicīgi palielinot ražošanu. Turklāt, kā teikts iepriekš, izrādījās, ka izvedumu cenas uz trešām valstīm ir zemākas nekā uz Kopienu. Tomēr pievilcīgās un relatīvi augstās cenas Kopienas tirgū, iespējams, nesaglabāsies ilglaicīgi. Ja pasākumi tiktu atcelti, daudziem Ķīnas eksportētājiem būtu īpaša interese par Kopienas tirgu, lai palielinātu savas daļas. Tomēr šāda pieaugusi konkurence varētu novest pie zemākām cenām. Rezultātā ir ļoti iespējams, ka visiem Kopienas tirgus dalībniekiem būtu attiecīgi jāsamazina savas cenas.Secinājums(38) Izmeklēšana rāda, ka IP laikā ĶTR ir turpinājusi savu dempinga praksi daudz augstākā apmērā nekā iepriekš. Pieņemot faktu, ka ĶTR ir ievērojama lieka ražošanas jauda un ka Ķīnas eksports uz trešām valstīm notiek ar vēl zemākām cenām nekā cenas uz Kopienu, ir pamatota iespēja, ka Ķīnas izvedumu ražotāji ievērojami palielinās savu attiecīgā produkta eksportu par dempinga cenām uz Kopienu, ja tiks atcelti pašreizējie pasākumi.E. KOPIENAS RAŽOŠANAS NOZARES DEFINĪCIJA(39) Prasītāji, četri Kopienas ražotāji, atbildēja uz aptaujas lapu un pilnīgi sadarbojās izmeklēšanā. IP laikā viņi veidoja 96% no Kopienas ražošanas.(40) Pamatojoties uz to, prasītāji, četri Kopienas ražotāji, veido Kopienas ražošanas nozari pamatregulas 4. panta 1. punkta un 5. panta 4. punkta nozīmē.F. SITUĀCIJA KOPIENAS TIRGŪKopienas patēriņš(41) Kopienas patēriņu veido tirdzniecības darījumu kopapjoms, ko veic Kopienas ražošanas nozare Kopienā, ievedumi no ĶTR un ievedumi no citām trešām valstīm.1. tabula Kopienas patēriņš (tirdzniecības darījumu apjoms)Kopienas patēriņš | 2000. g. | 2001. g. | 2002. g. | 2003. g. | IP | IP/2000 |Tonnas | 423 791 | 448 234 | 456 197 | 398 038 | 392 416 |Indekss | 100 | 106 | 108 | 94 | 93 | -7 |Tendence salīdzinājumā ar iepriekšējo gadu % | 6 | 2 | -14 | -1 |Avots: Eurostat dati.(42) ES magnija oksīda patēriņš palielinājās laika posmā no 2000. gada līdz 2002. gadam un 2002. gadā sasniedza lielāko radītāju, aptuveni 456197 tonnas, pirms atkārtotas samazināšanās 2003. gadā un IP līdz 392416 tonnām. Kopā visā pārskata laika posmā bija samazinājums par 7%, bet palielinājums par 6% laikā no 2000. gada līdz 2001. gadam.(43) Ikgadējās attiecīgā produkta patēriņa svārstības, kas mainās +/-10% ietvaros, nav ilgtermiņa tendence. Kopienas ražošanas nozare apgalvo, ka vispārējais magnija oksīda tirgus ir relatīvi noturīgs, un šīs nelielās izmaiņas ir ilgākā laika posmā normālam patēriņam pieļaujamas.Ievedumi no ĶTRApjoms, tirgus daļa un cenas(44) Attiecībā uz no ĶTR ievestiem daudzumiem bija vērojama tāda pati tendence kā Kopienas patēriņam. Tie līdz 2002. gadam palielinājās vidēji par 8% un pēc tam sāka samazināties. Kopumā pārskata laika posmā ievedumi no ĶTR samazinājās par 18%, jeb no 140171 tonnām līdz 115225 tonnām.2. tabula Ievedumi no ĶTRNo ĶTR ievestie apjomi | 2000 | 2001 | 2002 | 2003 | IP | IP/2000 |Tonnas | 140 171 | 150 403 | 163 116 | 126 387 | 115 225 |Indekss | 100 | 107 | 116 | 90 | 82 | -18 |Tendence salīdzinājumā ar iepriekšējo gadu | 7 | 9 | -26 | -8 |Avots: Eurostat dati(45) Ķīnas ievedumu tirgus daļa palielinājās līdz 36% 2002. gadā līdz ar Kopienas patēriņa pieaugumu. Kopš 2003. gada tā sāka nedaudz samazināties, joprojām sasniedzot 29% IP laikā.3. tabula Ķīnas ievedumu tirgus daļaĶīnas ievedumu tirgus daļa | 2000 | 2001 | 2002 | 2003 | IP | IP/2000 |Procenti no tirgus | 33 | 34 | 36 | 32 | 29 |Indekss | 100 | 103 | 109 | 97 | 88 | -12 |Avots: Eurostat dati(46) Vidējā ieveduma cena no ĶTR nemitīgi samazinājās, kopā par 24% pārskata laika posmā.4. tabula Vidējā Ķīnas ieveduma cenaVidējā Ķīnas ieveduma cena | 2000 | 2001 | 2002 | 2003 | IP | IP/2000 |EUR par tonnu | 174 | 164 | 149 | 135 | 133 |Indekss | 100 | 94 | 86 | 78 | 76 | -24 |Avots: Eurostat datiIevedumu cenu politika un pārdošana par zemāku cenu(47) Saskaņā ar datiem pēc 10 ciparu TARIC koda, vidējā attiecīgā produkta ieveduma CIF cena pie Kopienas robežas no ĶTR IP laikā bija 133 euro par tonnu. Lai analizētu pārdošanu par zemāku cenu, vidējās Kopienas ražošanas nozares tirdzniecības darījumu cenas (EXW) tika salīdzinātas ar Ķīnas ieveduma cenām IP laikā, pienācīgi koriģētas attiecībā uz pēcievedumu izmaksām, muitas un antidempinga maksājumam. Pamatojoties uz minēto, pārdošana par zemāku cenu netika atklāta.Kopienas ražošanas nozares stāvoklisRažošana, ražošanas jauda un jaudas izmantojums5. tabula RažošanaRažošana | 2000 | 2001 | 2002 | 2003 | IP | IP/2000 |Indekss | 100 | 104 | 102 | 97 | 95 | -5 |Tendence salīdzinājumā ar iepriekšējo gadu | 4 | -2 | -5 | -2 |Avots: pārbaudītas Kopienas ražošanas nozares aptaujas atbildes(48) Kopienas nozares ražošana vispirms palielinājās par 4% laikā no 2000. gada līdz 2001. gadam, līdzīgi kā Kopienas patēriņš. Tomēr tad tā nepārtraukti samazinājās ar kopējo kritumu 5% pārskata laika posmā. IP laikā Kopienas nozares magnija oksīda ražošana veidoja aptuveni 55% no Kopienas patēriņa.6. tabula Ražošanas jaudaRažošanas jauda | 2000 | 2001 | 2002 | 2003 | IP | IP/2000 |Indekss | 100 | 100 | 100 | 100 | 100 | 0 |Tendence salīdzinājumā ar iepriekšējo gadu | 0 | 0 | 0 | 0 |Avots: pārbaudītas Kopienas ražošanas nozares aptaujas atbildes(49) Ražošanas jauda palika stabila pārskata laika posmā.7. tabula Jaudas izmantojumsJaudas izmantojums | 2000 | 2001 | 2002 | 2003 | IP | IP/2000 |Indekss | 100 | 104 | 102 | 97 | 95 | -5 |Avots: pārbaudītas Kopienas ražošanas nozares aptaujas atbildes(50) Iepriekš minētā tabula rāda, ka pārskata laika posmā jaudas izmantojuma izmaiņās vērojama tāda pati tendence kā ražošanā. Pēc kāpuma laikā no 2000. gada līdz 2001. gadam tas nepārtraukti samazinājās. Pārskata laika posmā samazinājums sasniedza 5 procentu punktus.Tirdzniecības darījumu apjoms un tirdzniecības darījumu cenas8. tabula Tirdzniecības darījumu daudzums Kopienas tirgū (tonnās)Tirdzniecības darījumu apjoms Kopienas tirgū: | 2000 | 2001 | 2002 | 2003 | IP | IP/2000 |Nesaistītajām personām |Indekss | 100 | 98 | 94 | 87 | 89 | -11 |Saistītajām personām |Indekss | 100 | 149 | 150 | 150 | 157 | 57 |Saistītajām un nesaistītajām personām |Indekss | 100 | 104 | 101 | 95 | 97 | -3 |Avots: pārbaudītas Kopienas ražošanas nozares aptaujas atbildes(51) Kopienas ražošanas nozares tirdzniecības darījumi ar nesaistītajiem klientiem Kopienas tirgū samazinājās par 11% laikā no 2000. gada līdz IP. Tirdzniecības darījumi ar saistītajiem uzņēmumiem palielinājās par 57% laikā no 2000. gada līdz IP. Šie tirdzniecības darījumi attiecās tikai uz vienu uzņēmumu un tos veica ar meitas uzņēmumiem, kas pieder vienai un tai pašai grupai. Tie veidoja aptuveni 17% no visa pārdotā magnija oksīda pārskata laika posmā.(52) Tirdzniecības darījumu kopapjoms Kopienas tirgū samazinājās par 3% laikā no 2000. gada līdz IP.9. tabula Kopienas ražošanas nozares magnija oksīda tirdzniecības darījumu cenasKopienas ražošanas nozares tirdzniecības darījumu cena nesaistītajām personām | 2000 | 2001 | 2002 | 2003 | IP | IP/2000 |Indekss | 100 | 108 | 110 | 109 | 109 | 9 |Tendence salīdzinājumā ar iepriekšējo gadu | 8 | 2 | -1 | -1 |Avots: pārbaudītas Kopienas ražošanas nozares aptaujas atbildes(53) Laikā no 2000. gada līdz IP Kopienas ražošanas nozares prasītās vidējās magnija oksīda tirdzniecības darījumu cenas Kopienas tirgū palielinājās par 9%. Tirdzniecības darījumu cenas sasniedza maksimumu 2002. gadā, atkal nedaudz samazinoties 2003. gadā un IP.Tirgus daļa10. tabula Tirgus daļaKopienas ražošanas nozares tirgus daļa | 2000 | 2001 | 2002 | 2003 | IP | IP/2000 |Procenti no tirgus | 62 | 61 | 59 | 63 | 65 |Indekss | 100 | 98 | 95 | 102 | 105 | 5 |Avots: Eurostat dati un pārbaudītas Kopienas ražošanas nozares aptaujas atbildes(54) Kopienas ražošanas nozares tirgus daļa palielinājās no 62% 2000. gadā līdz 65% IP. Lielākais pieaugums notika laikā no 2002. gada līdz 2003. gadam (7% no tirgus).(55) Liekas, ka Kopienas ražošanas nozare ir spējusi palielināt tirgus daļu konkurētspējīgo cenu dēļ salīdzinājumā ar citām trešām valstīm.Krājumi11. tabula KrājumiKrājumi | 2000 | 2001 | 2002 | 2003 | IP | IP/2000 |Indekss | 100 | 107 | 94 | 101 | 81 | -19 |Tendence salīdzinājumā ar iepriekšējo gadu | 7 | -13 | 7 | -20 |Avots: pārbaudītas Kopienas ražošanas nozares aptaujas atbildes(56) Iepriekšminētā tabula rāda, ka pārskata laika posmā krājumi samazinājās par 19%. Laikā no 2000. gada līdz 2003. gadam krājumi bija aptuveni 43000 tonnas, kamēr IP laikā tie samazinājās, veidojot nedaudz vairāk kā 35000 tonnas.(57) Krājumi, kas bija veidojuši aptuveni 16% no Kopienas ražošanas nozares ES tirdzniecības darījumu apjoma 2000. gadā, samazinājās līdz aptuveni 14% no ES tirdzniecības darījumiem IP laikā.Rentabilitāte un naudas plūsma(58) Pārskata laika posmā rentabilitāte, kas izteikta procentos no neto tirdzniecības darījumu vērtības nesaistītajām personām, mainījās šādi:12. tabula RentabilitāteRentabilitāte | 2000 | 2001 | 2002 | 2003 | IP | IP/2000 |Indekss | 100 | 113 | 538 | 13 | 200 | 100 |Avots: pārbaudītas Kopienas ražošanas nozares aptaujas atbildes(59) Pēc zaudējumiem 2000. gadā Kopienas ražošanas nozares tirdzniecības darījumi ir bijuši rentabli līdz IP beigām. 2002. gadā peļņa sasniedza 4,3%, bet samazinājās līdz 0,1% 2003. gadā un līdz 1,6% IP laikā. Samazinājums 2003. gadā bija tirdzniecības darījumu daudzuma samazinājuma un cenu spiediena dēļ, ko piemēroja Ķīnas eksportētāji, kuri nav ļāvuši Kopienas nozarei paaugstināt savas cenas pietiekamā līmenī, lai sasniegtu saprātīgu peļņas normu.(60) Jāatzīmē, ka, ja ņemtu vērā tirdzniecības darījumus ar saistītajām personām, rentabilitāte būtu nedaudz mazāka, bet tendence nemainītos.13. tabula Naudas plūsmaNaudas plūsma | 2000 | 2001 | 2002 | 2003 | IP | IP/2000 |Indekss | 100 | 128 | 160 | 82 | 134 | 34 |Tendence salīdzinājumā ar iepriekšējo gadu | 28 | 33 | -79 | 52 |Avots: pārbaudītas Kopienas ražošanas nozares aptaujas atbildes(61) Naudas plūsma uzlabojās par 34% pārskata laika posmā un tās izmaiņas bija līdzīgas kā rentabilitātes izmaiņas.Ieguldījumi, ienākums no ieguldījumiem, spēja piesaistīt kapitālu14. tabula IeguldījumiIeguldījumi | 2000 | 2001 | 2002 | 2003 | IP | IP/2000 |Indekss | 100 | 92 | 76 | 74 | 81 | -19 |Tendence salīdzinājumā ar iepriekšējo gadu | -8 | -16 | -2 | 6 |Avots: pārbaudītas Kopienas ražošanas nozares aptaujas atbildes(62) Ieguldījumi samazinājās par aptuveni 19% laikā no 2000. gada līdz IP. Tomēr pašreizējā IP ieguldījumi bija par 24% lielāki nekā iepriekšējās izmeklēšanas IP, kurā ieguldījumi sasniedza 4219000 ECU. Ieguldījumi pamatā attiecās uz ražošanas procesa uzlabojumiem un tālāku racionalizāciju, lai ekonomētu izmaksas un nodrošinātu atbilsmi vides prasībām.15. tabula Ienākums no ieguldījumiemIenākums no ieguldījumiem | 2000 | 2001 | 2002 | 2003 | IP | IP/2000 |Indekss | 100 | 129 | 700 | 14 | 231 | 131 |Avots: pārbaudītas Kopienas ražošanas nozares aptaujas atbildes(63) Pēc negatīva rādītāja 2000. gadā ienākums no ieguldījumiem palielinājās par aptuveni 11,6 procentu punktiem pārskata laika posmā un mainījās līdzīgi kā rentabilitāte.(64) Kopienas nozare saglabāja spēju piesaistīt kapitālu pārskata laika posmā.Nodarbinātība, darba ražīgums un darba algas16. tabula NodarbinātībaNodarbinātība | 2000 | 2001 | 2002 | 2003 | IP | IP/2000 |Indekss | 100 | 99 | 90 | 85 | 80 | -20 |Tendence salīdzinājumā ar iepriekšējo gadu | -1 | -9 | -5 | -5 |Avots: pārbaudītas Kopienas ražošanas nozares aptaujas atbildes(65) Iepriekšminētā tabula parāda, ka nodarbinātība samazinājās par 20% pārskata laika posmā. Lielākais samazinājums notika laikā no 2001. gada līdz IP.(66) Pieņemot, ka ražošana samazinājās lēnāk nekā nodarbinātība, tajā pašā laika posmā darba ražīgums pieauga par 19%, kā parādīts nākamajā tabulā:17. tabula Darba ražīgumsDarba ražīgums | 2000 | 2001 | 2002 | 2003 | IP | IP/2000 |Indekss | 100 | 105 | 113 | 115 | 119 | 19 |Tendence salīdzinājumā ar iepriekšējo gadu | 5 | 8 | 2 | 4 |Avots: pārbaudītas Kopienas ražošanas nozares aptaujas atbildes(67) Pārskata laika posmā Kopienas ražošanas nozares darba algas samazinājās par aptuveni 4%.18. tabula Darba algasDarba algas | 2000 | 2001 | 2002 | 2003 | IP | IP/2000 |Indekss | 100 | 104 | 99 | 100 | 96 | -4 |Tendence salīdzinājumā ar iepriekšējo gadu | 4 | -4 | 0 | -3 |Avots: pārbaudītas Kopienas ražošanas nozares aptaujas atbildesCitu faktoru ietekmeKopienas ražošanas nozares izvedumi(68) Izmeklēšana parādīja, ka Kopienas ražošanas nozares izvedumu apjoms mainījās šādi:19. tabula Kopienas ražošanas nozares izvedumiKopienas ražošanas nozares izvedumi | 2000 | 2001 | 2002 | 2003 | IP | IP/2000 |Tonnas | 9 240 | 9 206 | 15 671 | 9 962 | 10 022 |Indekss | 100 | 100 | 170 | 108 | 108 | 8 |Tendence salīdzinājumā ar iepriekšējo gadu | 0 | 70 | -62 | 1 |Avots: pārbaudītas Kopienas ražošanas nozares aptaujas atbildes(69) Kopienas ražošanas nozares magnija oksīda izvedumi palielinājās par 8% pārskata laika posmā, lielākoties 2002. gadā. Tomēr izvedumu apjoma pieaugumam bija maza ietekme uz situāciju Kopienas ražošanas nozarē, jo šie izvedumi vidēji veidoja apmēram 4% no Kopienas ražošanas nozares tirdzniecības darījumu kopapjoma.Citu trešo valstu ievedumu apjomi un cenas(70) Magnija oksīda ieveduma apjomi Kopienā no citām valstīm, nevis ĶTR, un to vidējās cenās mainījās šādi:20. tabula Ievedumi Kopienā no citām trešām valstīm (apjoms)Tonnas | 2000 | 2001 | 2002 | 2003 | IP |Turcija | 2 704 | 3 116 | 7 010 | 2 105 | 1 373 |ASV | 849 | 1 518 | 326 | 704 | 897 |Izraēla | 2 417 | 2 558 | 2 714 | 3 156 | 2 725 |Meksika | 703 | 781 | 627 | 856 | 755 |Japāna | 1 949 | 1 658 | 2 081 | 627 | 455 |Austrālija | 1 115 | 749 | 42 | 341 | 301 |Norvēģija | 459 | 198 | 72 | 117 | 149 |Citas trešās valstis | 56 | 1 462 | 679 | 109 | 516 |Kopā | 10 252 | 12 041 | 13 550 | 8 016 | 7 172 |Avots: Eurostat dati.21. tabula Ievedumi Kopienā no citām trešām valstīm (vidējā cena)Euro | 2000 | 2001 | 2002 | 2003 | IP |Turcija | 128 | 147 | 154 | 169 | 195 |ASV | 1 475 | 509 | 1 431 | 796 | 795 |Izraēla | 964 | 712 | 607 | 611 | 667 |Meksika | 458 | 718 | 870 | 591 | 617 |Japāna | 1 164 | 1 173 | 1 044 | 713 | 458 |Austrālija | 609 | 495 | 466 | 407 | 431 |Norvēģija | 284 | 0 | 495 | 295 | 270 |Citas trešās valstis | 0 | 528 | 740 | 200 | 191 |Avots: Eurostat dati22. tabula Ievedumu tirgus daļa Kopienā no citām trešām valstīmIevedumu tirgus daļa Kopienā no citām trešām valstīm | 2000 | 2001 | 2002 | 2003 | IP | IP/2000 |Procenti no tirgus | 2 | 2 | 3 | 2 | 1 | -1 |Indekss | 100 | 117 | 129 | 80 | 73 |Avots: Eurostat dati(71) Kopējie magnija oksīda ieveduma apjomi no citām trešām valstīm, nevis ĶTR, pārskata laika posmā samazinājās no 10252 tonnām 2000. gadā līdz 7172 tonnām IP laikā. Aprēķinot ievedumu tirgus daļas no citām trešām valstīm, tika veikta neliela korekcija, atņemot to pārdotā ieveduma apjomu Kopienas tirgū, ko nopircis viens no Kopienas ražotājiem no sava meitas uzņēmuma Turcijā. Šo ievedumu tirgus daļa samazinājās no aptuveni 2% līdz 1% šajā laika posmā. Lielākie eksportētāji uz Kopienu ir bijuši Turcija, Izraēla, Austrālija un ASV.(72) Vidējās ieveduma cenas no trešām valstīm bija ievērojami lielākas nekā Kopienas nozares cenas IP laikā. Tomēr ir jāatzīmē, ka Eurostat dati pēc 10 ciparu TARIC koda arī ietver sintētiskā magnija oksīda cenas ar daudz lielāku tīrību nekā attiecīgajam produktam un tādēļ arī ar augstāku cenu. Kamēr nav pieejama precīza informācija par sintētiskā magnija oksīda un attiecīgā produkta attiecību produktu sortimentā saskaņā ar Eurostat datiem pēc 10 ciparu TARIC koda, var attiecīgi pieņemt, ka IP laikā vispārējais magnija oksīda cenu līmenis no trešām valstīm bija lielāks nekā no Kopienas nozares.Secinājums(73) Kā izskaidrots iepriekš, attiecīgā produkta patēriņš nedaudz samazinājās pārskata laika posmā. Tāpat kā iepriekšējā termiņa pārskatīšanā, tomēr tiek uzskatīts, ka Kopienas patēriņa ietekme uz situāciju Kopienas nozarē pārskata laika posmā nebija liela, kā izskaidrots sadaļas par Kopienas patēriņu 42. apsvērumā.(74) Spēkā esošie pasākumi ir daļēji veicinājuši Kopienas nozares atlabšanu kopš 2000. gada. Tādi ekonomiskie rādītāji kā tirgus daļa, rentabilitāte, ieņēmums no ieguldījumiem, naudas plūsma, darba ražīgums un krājumu apjoms gada beigās uzrādīja pozitīvas izmaiņas. Kopienas ražošanas nozares tirdzniecības darījumi ir bijuši rentabli laikā no 2001. gada (0.9%) līdz IP (1.6%). Tomēr Ķīnas ražotāju radītā spiediena dēļ Kopienas nozare nav spējusi gūt pietiekamu peļņu, lai nodrošinātu tās dzīvotspēju nākotnē. Attiecībā uz rādītāju samazinājumu ražošanā (-5%), jaudas izmantojumā (-5%) un tirdzniecības darījumos Kopienas tirgū (-3%), tas vairāk vai mazāk notika līdz ar patēriņa samazināšanos. Tomēr līdz ar to samazinājušies arī nodarbinātība (-20%) un ieguldījumi (-19%). Jāatzīmē, ka viena Kopienas ražotāja tirdzniecības darījumu apjomi ar saistītajām personām neizmainīja vispārējo priekšstatu par situāciju Kopienas ražošanas nozarē. Tādēļ var secināt, ka, lai gan situācija Kopienas ražošanas nozarē ir uzlabojusies, tajā iespējamas straujas izmaiņas, tostarp nepārtraukta ieveduma no ĶTR par dempinga cenām rezultātā. Kopienas ražošanas nozares pūliņi uzlabot savu konkurētspēju tādēļ nav bijuši pilnīgi veiksmīgi.(75) No otras puses, ir jānorāda, ka Ķīnas ievedumu apjomi un tirgus daļa ir samazinājušies pārskata laika posmā. Turklāt tika atklāts, ka Ķīnas ievedumi nav pārdoti par zemāku cenu nekā Kopienas ražošanas nozares cenas. Šādos apstākļos un jo īpaši ņemot vērā nelielo Kopienas ražošanas nozares situācijas uzlabošanos, Ķīnas ieveduma un tirgus daļas samazināšanos, kā arī dempinga trūkumu, nebija iespējams konstatēt zaudējumu turpināšanos, ko izraisa ievedumi par dempinga cenu. Tādēļ tika pārbaudīts, vai zaudējumi atsāktos, ja pasākumus pārtrauktu.Zaudējumu atsākšanās iespēja(76) Attiecībā uz iespējamo ietekmi uz stāvokli Kopienas ražošanas nozarē pēc spēkā esošo pasākumu termiņa beigām vairāki faktori tika izvērtēti līdz ar iepriekšminētajos punktos apkopotajiem faktiem.(77) Kā jau norādīts, ja antidempinga pasākumi neturpināsies, ir ļoti iespējams, ka attiecīgā produkta ievedumi par dempinga cenām no ĶTR ievērojami palielinātos, ņemot vērā lielo ĶTR lieko ražošanas jaudu, kas rodas tā iemesla dēļ, ka tai ir vislielākie magnezīta atradņu resursi pasaulē.(78) Salīdzinājums starp ievedumiem no ĶTR un no citām trešām valstīm Kopienā ir parādījis būtiskas cenu atšķirības. Ieveduma cenas no citām trešām valstīm bija augstas pārskata laika posmā, kamēr Ķīnas ieveduma cenas, kas ir dempinga cenas, ir nepārtraukti samazinājušās. Turklāt fakts, ka Ķīnas izveduma cenas uz citiem galvenajiem magnija oksīda tirgiem bija par 38% mazākas nekā izveduma cenas uz Kopienu, skaidri rāda, ka Kopienas ražošanas nozare pieaugošo attiecīgā produkta izveduma apjomu par dempinga cenu no ĶTR ietekmē izjustu lielāku spiedienu, turklāt paturot prātā, ka šie izvedumi jau ir radījuši Kopienas cenu samazinājumu pārskata laika posmā.(79) Ņemot vērā iepriekš minēto, tiek secināts, ka, beidzoties pasākumiem, pastāv zaudējumu atsākšanās iespēja Kopienas ražošanas nozarei.G. KOPIENAS INTERESESIepriekšēja piezīme(80) Saskaņā ar pamatregulas 21. pantu tika pārbaudīts, vai pašreizējo antidempinga pasākumu saglabāšana kopumā būtu pret Kopienas interesēm. Kopienas interešu noteikšana pamatojās uz visu atšķirīgo iesaistīto pušu t.i., Kopienas ražošanas nozares, importētāju/tirgotāju, kā arī attiecīgā produkta lietotāju un piegādātāju, interešu novērtēšanu.(81) Ir jāatgādina, ka iepriekšējā pārskatīšanā tika uzskatīts, ka pasākumu atkārtota ieviešana nav pret Kopienas interesēm. Turklāt, tā kā pašreizējā izmeklēšana arī ir termiņa pārskatīšana, tā ļauj analizēt jebkādu nepiemērotu negatīvu ietekmi uz attiecīgajām personām pašreizējo antidempinga pasākumu dēļ.(82) Pamatojoties uz to, tika pārbaudīts, vai, par spīti secinājumam par kaitnieciska dempinga turpināšanās iespēju, eksistēja nepārvarami iemesli, kas ļautu uzdarīt secinājumu, ka Kopienas interesēs nav saglabāt pasākumus šajā gadījumā.Kopienas ražošanas nozares intereses(83) Tiek atgādināts, ka ir vispāratzīts fakts, ka pastāv attiecīgā ĶTR izcelsmes produkta dempinga turpināšanās iespēja un ka ir zaudējumu atsākšanās risks Kopienas ražošanas nozarei, kas rodas no šāda ieveduma. Turklāt tika atklāts, ka Kopienas ražošanas nozares situācija joprojām ir slikta. Pasākumu turpināšanās palīdzēs tai pilnīgi atgūties un izvairīties no tālākiem zaudējumiem. Tādēļ Kopienas interesēs ir saglabāt pasākumus pret ievedumiem no ĶTR par dempinga cenām.Nesaistīto importētāju/tirgotāju intereses(84) Komisijas dienesti izsūtīja aptaujas lapu 23 importētājiem/tirgotājiem, kas minēti prasībā. Netika saņemta neviena atbilde.(85) Šajos apstākļos tika secināts, ka spēkā esošie pasākumi neietekmēja importētājus vai tirgotājus lielā mērā, un tādēļ pasākumu turpināšanās būtiski neietekmētu šīs puses. Tas arī saskan ar atklājumiem iepriekšējās izmeklēšanās.Lietotāju intereses(86) Komisijas dienesti izsūtīja aptaujas lapas četriem lietotājiem. Netika saņemta neviena atbilde.(87) Pieņemot aptaujas atbilžu un pierādāmu datu trūkumu, lai atbalstītu spēkā esošo pasākumu termiņa izbeigšanos kā iepriekšējā termiņa pārskatīšanā, tiek secināts, ka pasākumu turpināšanās lietotājus būtiski neietekmētu.H. SECINĀJUMS(88) Izmeklēšana ir parādījusi, ka eksportētāji no ĶTR ir turpinājuši savu dempinga praksi IP laikā. Ir arī parādīts, ka Kopienas tirgus ir pievilcīgs Ķīnas eksportētājiem, salīdzinot ar cenu līmeni citos izvedumu tirgos, kā arī paturot prātā ievērojamo neizmantoto jaudu ĶTR. Tādēļ, ja pasākumi tiek atcelti, iespējams, ka milzīgi ieveduma apjomi par dempinga cenām ienāktu Kopienas tirgū.(89) Situācija Kopienas ražošanas nozarē, ko raksturo ražošanas apjoma, tirdzniecības darījumu un nodarbinātības samazinājums, kā arī nepietiekamā peļņā pārskata laika posmā, iespējams, saasināsies, ja pasākumi tiks atcelti, jo lieli ieveduma apjomi no ĶTR par dempinga cenām sāks ieplūst Kopienas tirgū.(90) Attiecībā uz Kopienas interesi tiek secināts, ka nav nepārvaramu iemeslu, kas traucētu ieviest antidempinga pasākumus pret attiecīgā ĶTR izcelsmes produkta ievedumiem.(91) Tādēļ tiek uzskatīts par atbilstīgu saglabāt pašreizējos antidempinga pasākumus pret ĶTR izcelsmes magnija oksīda ievedumiem.(92) Visas iesaistītās puses tika informētas par būtiskajiem faktiem un apsvērumiem, pamatojoties uz kuriem bija plānots ieteikt saglabāt pašreizējos pasākumus. Tām tika arī dots laika posms, lai izteiktu iebildumus izmeklēšanas secinājumiem. Netika saņemtas nekādas piezīmes, kas liktu mainīt iepriekšminētos secinājumus.(93) No iepriekš minētā izriet, ka saskaņā ar pamatregulas 11. panta 2. punktu ir jāsaglabā antidempinga pasākumi, kas piemērojami ĶTR izcelsmes magnija oksīda ievedumiem, kuri ieviesti ar Padomes Regulu (EK) Nr. 1334/1999, kurā jaunākie grozījumi izdarīti ar Regulu (EK) Nr. 985/2003.IR PIEŅĒMUSI ŠO REGULU:Pants1. Ar šo tiek ieviests galīgs antidempinga maksājums magnija oksīda ievedumiem ar izcelsmi Ķīnas Tautas Republikā, uz ko attiecas KN kods ex 2519 90 90 (TARIC kods 2519 90 90*10).2. Antidempinga maksājuma summa ir:a) starpība starp viszemāko ieveduma cenu EUR 112 par tonnu un neto cenu ar piegādi pie Kopienas robežas pirms nodokļu nomaksas visos gadījumos, kad pēdējā ir:-  mazāka nekā viszemākā ieveduma cena, un-  noteikta, pamatojoties uz faktūrrēķinu, ko izrakstījis eksportētājs Ķīnas Tautas Republikā tieši nesaistītai pusei Kopienā (TARIC papildu kods A420);b) nulle, ja neto cena ar piegādi pie Kopienas robežas pirms nodokļu nomaksas ir noteikta, pamatojoties uz faktūrrēķinu, ko izrakstījis eksportētājs Ķīnas Tautas Republikā tieši nesaistītai pusei Kopienā, un ja šī cena ir augstāka par viszemāko ieveduma cenu, kura ir 112 EUR par tonnu, vai vienāda ar to (TARIC papildu kods A420);c) vienāda ar procentuālo nodokli 27,1% visos pārējos gadījumos, uz kuriem neattiecas a) un b) apakšpunkts ( TARIC papildu kods A999).Gadījumos, kad antidempinga maksājums ir noteikts saskaņā ar 1. panta 2. punkta a) apakšpunktu, ja preces ir guvušas bojājumus, pirms tās izlaistas brīvā apgrozībā, un tādēļ faktiski samaksātā vai maksājamā cena tiek aprēķināta proporcionāli muitas vērtības noteikšanas nolūkā saskaņā ar Komisijas Regulas (EEK) Nr. 2454/93 145. pantu, iepriekš minēto viszemāko ieveduma cenu samazina procentuāli atbilstīgi faktiski samaksātajai vai maksājamajai cenai. Tad maksājamais nodoklis būs vienāds ar starpību starp samazināto viszemāko ieveduma cenu un samazināto neto cenu ar piegādi pie Kopienas robežas pirms muitošanas.”3. Ja nav noteikts citādi, piemēro spēkā esošos noteikumus par muitas nodokļiem.2. pantsŠī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī .Šī regula uzliek saistības kopumā un ir tieši piemērojama visās dalībvalstīs.Briselē.Padomes vārdāpriekšsēdētājs 

[1] OV L 56, 6.3.1996., 1. lpp., kurā jaunākie grozījumi izdarīti ar Padomes Regulu (EK) Nr. 461/2004 (OV L 77, 13.03.2004., 12. lpp.).

[2] OV L 159, 25.06.1999., 1. lpp., kurā jaunākie grozījumi izdarīti ar Padomes Regulu (EK) Nr. 985/2003 (OV L 143, 11.06.2003., 1. lpp.).

[3] OV L 143, 11.06.2003., 1. lpp.

[4] OV L 145, 17.06.1993., 1. lpp.

[5] OV C 230, 26.09.2003., 2. lpp.

[6] OV C 138, 18.05.2004., 2. lpp.